
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 22.10.2013               

PL-x  374         


AVIZ

asupra proiectului de Lege pentru aprobarea Ordonanței de urgență a Guvernului nr.75/2013 privind unele măsuri pentru reorganizarea prin divizare partială a Oficiului Participațiilor Statului și Privatizării în Industrie, pentru modificarea unor acte normative, precum și pentru reglementarea unor măsuri privind activitatea Departamentului pentru Energie
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege pentru aprobarea Ordonanței de urgență a Guvernului nr.75/2013 privind unele măsuri pentru reorganizarea prin divizare partială a Oficiului Participațiilor Statului și Privatizării în Industrie, pentru modificarea unor acte normative, precum și pentru reglementarea unor măsuri privind activitatea Departamentului pentru Energie,  trimis cu adresa nr. PLx 374 din 14 octombrie 2013 şi înregistrat cu nr. 4c-11/1138 din  14 octombrie 2013.
Senatul, în calitate de primă Cameră sesizată, a adoptat proiectul de lege la data de 8 octombrie  2013. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizionala.

Potrivit prevederilor art.61 din Regulamentul Camerei Deputaţilor, republicat, Comisia a dezbătut  iniţiativa legislativă  în şedinţa din 22  octombrie  2013.

Proiectul de  lege are ca obiect de reglementare reorganizarea Oficiului Participaţiilor Statului şi privatizării în Industrie, privind divizare parţială şi transmiterea unei părţi de patrimoniu către Departamentul pentru energie, modificarea unor acte normative, precum şi reglementarea unor măsuri privind activitatea Departamentului pentru Energie.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.629 din 27  iunie 2013.

În urma dezbaterilor, cu unanimitate de voturi, s-a hotărât avizarea  favorabilă a proiectului de lege. 

În raport de obiectul şi conţinutul său,  proiectul de lege face parte din categoria legilor ordinare. 

                          PREŞEDINTE,                                            SECRETAR,

                   Bogdan Liviu CIUCĂ               Theodor-Cătălin NICOLESCU
Consilier parlamentar,

